Fabian von Tiesenhausen

Fabian von Tiesenhausen vanem (surnud 1559) oli Kavilda vasallilinnusest pärit Vana-Liivimaa aadlik, Riia peapiiskopi vasall ja eesistuja maapäevadel.Genealogisches Handbuch der baltischen Ritterschaften, Teil 2, 1: Estland, Görlitz, 1930, lk.396, lk.411, lk.414 Leonhard von Stryk: Beiträge zur Geschichte der Rittergüter Livlands. Erster Teil, Der ehstnische District mit vier karten, 1877, lk.10–11 

Ta suri Vene-Liivi sõja ajal Tallinnas ja maeti Järvakandis.

Tema eesnime järgi on nime saanud Vaabina küla Võrumaal Antsla vallas.eestigiid.ee: Vaabina küla

Mõisad
21. oktoobril 1517 sai ta Hermann Lodelt endale Kiiu mõisa Harjumaal.Eesti Ajalooarhiivi Kinnistute register: Kiiu mõis (Kuusalu khk) Isa surma järel kinnitati 9. septembril 1522 tema nimele Vaabina (Ülzen) mõis ja Vaabina vasallilinnusLeonhard von Stryk: Beiträge zur Geschichte der Rittergüter Livlands. Erster Teil, Der ehstnische District mit vier karten, 1877, lk.200, ning Riia peapiiskop Jasper Linde läänistas talle ka Tirza vasallilinnuselääni (Tirsen, Tirzas pils) Valgamaal.Heinrich von Hagemeister: Materialien zu einer Geschichte der Landgüter Livlands T. 1. Riga: E. Frantzen, 1836, lk. 242–243 Ordumeister Wolter von Plettenberg läänistas talle 4. juulil 1530 JärvakandiEesti Ajalooarhiivi Kinnistute register: Järvakandi mõis (Rapla khk) ja kinnitas 1534 tema nimele ka Lagedi ? (Lacket, Hof Lakede) mõisa. Lisaks neile kuulus talle Lõusa mõis Simuna kihelkonnas.

Perekond
Tema vanemad olid Tiesenhausenite Bērzaune (sks Bersohn) peaharust pärit Kavilda mõisnik ja Kavilda vasallilinnuse omanik Fromhold von Tiesenhausen (surnud u 1522, maetud Tartu Toomkirikusse) ja Gertrud von Rosen (surnud u 1500), kes oli Straupe ja Maardu mõisaomaniku Kersten von Roseni tütar.

Tema noorem õde Elisabeth oli 1530. aastast hilisema ordunõuniku (1540) Wolter von Plettenbergi abikaasa ja vend Reinhold von Tiesenhausen (surnud 1541) Bērzaune-Vējava-Eleja (Bersohn-Fehgen-Elley) haru esivanem Liivimaal.

Fabian von Tiesenhausen abiellus Magdalena Krusega, kes oli Vääna ja Ohukotsu mõisniku Eylart Kruse (surnud 1538) ja Lehtse mõisast pärit Alheit von Bremeni tütar. Abielust sündisid: 
 Kaspar von Tiesenhausen, lipuhärra (bannerherr), stifti nõunik, Simuna kihelkonna Lõusa (Laus) ja Moora (Mohrenhof) mõisnik, ning Tiesenhausenite Tirza-Aduliena (Tirsen-Adlehn) haru esivanem;
 Fabian von Tiesenhausen noorem (surnud 1558 Taanis), Harju-Viru rüütelkonna peamees, Eestimaa saadik Taanis. Kiiu mõisniku ja Haapsalu asehalduri Kaspar von Tiesenhauseni isa.
 Frommhold von Tiesenhausen;
 Johann von Tiesenhausen, Vaabina (Ülzen) ja Kose-Uuemõisa ? (Neuenhof) mõisnik, Poola krahv Tyzenhauside esivanem;
 Reinhold von Tiesenhausen, Vääna ja Ohukotsu mõisnik.Eesti Ajalooarhiivi Kinnistute register: Vääna mõis (Keila khk) Abiellus Harmi mõisast pärit Anna von Drolshageniga;
 Gertrud von Tiesenhausen, abiellus Lielstraupe (Groß-Roop) ja Mujēni (Mojahn) mõisniku Georg von Roseniga;
 Magdalena von Tiesenhausen, Mõniste (Menzen) mõisniku Johann Uexkülli (surnud 1583) abikaasa.

Viited

Fabian
Kategooria:Vana-Liivimaa inimesed
Kategooria:Baltisakslased
Kategooria:Surnud 1559
Kategooria:Kiiu mõisnikud